10/03/2010 | Administración LocalMunicipal
Val do Dubra
Anuncio listas substitución persoal

ANUNCIO En cumprimento do disposto no artigo 8º do Regulamento regulador de selección de persoal funcionario interino e laboral temporal do Concello de Val do Dubra, que dictamina que as listas de persoal renovaranse despois de que se resolvan as convocatorias de acceso aos postos incluídos na oferta pública de emprego correspondente, e quedando sen validez as listas que ata este momento estaban vixentes, RESOLVO: aprobar o prazo de solicitude para a inclusión nas seguintes listas de persoal: AUXILIAR DE AXUDA NO FOGAR PERSOAL DE APOIO PARA A GARDERÍA MUNICIPAL PERSOAL DE ATENCIÓN PARA A GARDERÍA MUNICIPAL O prazo de presentación de solicitudes será de vinte días naturais a partir da publicación desta convocatoria no Boletín Oficial da Provincia. As instancias presentaranse acompañadas da documentación xustificativa dos requisitos esixidos (AUXILIAR DE AXUDA NO FOGAR: Titulación: estar en posesión do título de graduado escolar, FP 1 ou equivalente ou en condicións de obtelo na data en que finalice o prazo de presentación de solicitudes e estar en posesión do carné de conducir B1. PERSOAL DE APOIO PARA A GARDERÍA MUNICIPAL: Estar en posesión dalgunha das seguintes titulacións ou en condicións de obtelas na data en que finalice o prazo de presentación de solicitudes: Licenciado/a en Pedagoxía ou Psicopedagoxía / Mestre/as especialista en educación infantil ou equivalente / Técnico superior en educación infantil ou equivalente / Técnico en atención sociosanitaria / Técnico superior en animación sociocultural / Técnico en coidados auxiliares de enfermería / Diplomado/a en Puericultura recoñecido pola Consellería de Sanidade ou aqueloutras recoñecidas como apropiadas polo órgano competente na autorización do centro. PERSOAL DE ATENCIÓN PARA A GARDERÍA MUNICIPAL: Estar en posesión dalgunha das seguintes titulacións ou en condicións de obtelas na data en que finalice o prazo de presentación de solicitudes: Licenciado/a en Pedagoxía ou Psicopedagoxía, Mestre/as especialista en educación infantil ou equivalente, Técnico superior en educación infantil ou equivalente ) e dos méritos alegados: Servizos prestados (ata un máximo de 5 puntos): • Servizos prestados no mesmo ou superior corpo, escala, subescala e/ou categoría da lista da que se pretenda formar parte no Concello de Val do Dubra: 0,20 puntos por cada mes completo ou fracción superior a quince días. • Servizos prestados no mesmo ou superior corpo, escala, subescala e/ou categoría da lista da que se pretenda formar parte noutras administracións: 0,10 puntos por cada mes completo ou fracción superior a quince días. c) Formación: • Por cursos relacionados coa actividade a desenvolver impartidos pola administración pública ou homologados, ata un máximo de dous puntos: De máis de 100 horas: 0,75 puntos De máis de 70 a 100 horas: 0,50 puntos De máis de 40 a 70 horas: 0,35 puntos De máis de 15 a 40 horas: 0,20 puntos De menos de 15 horas: 0,10 puntos No suposto de que na acreditación dos cursos non figure o número de horas, aplicarase a puntuación mínima. • Por posuír unha titulación académica de nivel superior, distinta e independente da requirida na convocatoria como requisito imprescindible para o acceso, computándose unicamente o título de maior nivel dos alegados: * Título de doutor: 2,00 puntos. * Título de licenciado, arquitecto, enxeñeiro ou equivalente: 1,50 puntos. * Título de enxeñeiro técnico, diplomado universitario, arquitecto técnico ou equivalente: 1,00 puntos. * Título de Bacharel Superior, Formación Profesional de 2.º grao ou equivalente: 0,50 puntos. * Título de Graduado Escolar, Formación Profesional de 1.º grao ou equivalente: 0,25 puntos. • Polo coñecemento acreditado do idioma galego, computándose unicamente o grao superior alegado, e concedéndose validez soamente ós cursos ou titulacións homologados pola Dirección Xeral de Política Lingüística da Consellería de Educación e Ordenación Universitaria: * En grao de iniciación: 0,50 puntos. * En grao de perfeccionamento: 0,75 puntos. • Pola inscrición acreditada como demandante de emprego, cun máximo de 1,00 puntos: 0,01 puntos por cada mes completo ou fracción superior a quince días. Val do Dubra, 18 de febreiro de 2010 O alcalde Juan M. Baleato Iglesias